CELEX: 32012D0806
Language: ro
Date: 2012-12-17 00:00:00
Title: 2012/806/UE: Decizia de punere în aplicare a Comisiei din 17 decembrie 2012 de modificare a Deciziei 2007/767/CE în privința derogării de la regulile de origine stabilite în Decizia 2001/822/CE a Consiliului în ceea ce privește unele produse pescărești importate din Insulele Falkland [notificată cu numărul C(2012) 9408]

20.12.2012   
            
            
               RO
            
            
               Jurnalul Oficial al Uniunii Europene
            
            
               L 350/97
            
         DECIZIA DE PUNERE ÎN APLICARE A COMISIEI
   din 17 decembrie 2012
   de modificare a Deciziei 2007/767/CE în privința derogării de la regulile de origine stabilite în Decizia 2001/822/CE a Consiliului în ceea ce privește unele produse pescărești importate din Insulele Falkland
   [notificată cu numărul C(2012) 9408]
   (2012/806/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Decizia 2001/822/CE a Consiliului din 27 noiembrie 2001 privind asocierea țărilor și teritoriilor de peste mări la Comunitatea Europeană („decizie de asociere peste mări”) (1), în special articolul 37 din anexa III,
   întrucât:
   
               (1)
            
            
               La 15 noiembrie 2007, Comisia a adoptat Decizia 2007/767/CE (2) de derogare de la definiția conceptului de „produse originare” pentru a lua în considerare situația specială a Insulelor Falkland cu privire la diverse specii de pește congelat de la poziția 0303 din NC, la fileuri de diverse specii de pește congelat de la poziția 0304 din NC, precum și la calmari congelați din specia Loligo și din specia Illex de la poziția 0307 din NC. Această derogare a expirat la 30 noiembrie 2012.
            
         
               (2)
            
            
               La 12 octombrie 2012, Insulele Falkland au solicitat o nouă derogare de la regulile de origine stabilite în anexa III la Decizia 2001/822/CE, pentru perioada care începe la 1 decembrie 2012 și se sfârșește odată cu adoptarea noii decizii de asociere peste mări. Această cerere se referă la o cantitate totală de 8 750 de tone de pește congelat de la poziția 0303 din NC, 1 683 de tone de fileuri de pește congelat de la poziția 0304 din NC, 29 400 de tone de calmar congelat din specia Loligo și 15 500 de tone de calmar congelat din specia Illex de la poziția 0307 din NC.
            
         
               (3)
            
            
               Insulele Falkland și-au întemeiat cererea pe faptul că lipsa competențelor și constrângerile pe plan intern în ceea ce privește forța de muncă limitează măsura în care navele pot fi dotate cu echipaje din Insulele Falkland. Faptul că echipajele din TTPM, din Comunitate sau din statele ACP nu oferă în prezent toate competențele specifice necesare în materie de pescuit se datorează în special poziției geografice aparte a Insulelor Falkland.
            
         
               (4)
            
            
               Este necesar să se acorde o derogare de la regulile de origine stabilite în anexa III la Decizia 2001/822/CE pentru produsele de la pozițiile 0303 și 0304 din NC, pentru calmarul din specia Loligo de la poziția 0307 49 35 din NC, precum și pentru calmarul din specia Illex de la poziția 0307 99 11 din NC. Această derogare se justifică în temeiul articolului 37 alineatul (1) din anexa menționată, în special cu privire la dezvoltarea industriei locale existente.
            
         
               (5)
            
            
               Este necesar să se asigure continuitatea importurilor din Insulele Falkland în Uniune. Ca atare, valabilitatea Deciziei 2007/767/CE trebuie prelungită, cu efect de la 1 decembrie 2012, până la intrarea în vigoare a noii decizii de asociere peste mări, care este prevăzută să aibă loc la 1 ianuarie 2014.
            
         
               (6)
            
            
               Prin urmare, Decizia 2007/767/CE trebuie modificată în consecință.
            
         
               (7)
            
            
               Măsurile prevăzute de prezenta decizie sunt conforme cu avizul Comitetului Codului vamal,
            
         ADOPTĂ PREZENTA DECIZIE:
   Articolul 1
   Decizia 2007/767/CE se modifică după cum urmează:
   
               1.
            
            
               La articolul 2, primul paragraf se înlocuiește cu următorul text:
               „Derogarea prevăzută la articolul 1 se aplică peștelui pescuit din mare de nave sau de nave-fabrică, precum și cantităților anuale stabilite în anexa la prezenta decizie care sunt importate în Comunitate din Insulele Falkland începând cu 1 decembrie 2007 până la 31 decembrie 2013.”
            
         
               2.
            
            
               Articolul 6 se înlocuiește cu următorul text:
               „Articolul 6
               Prezenta decizie se aplică de la 1 decembrie 2007 până la 31 decembrie 2013.”
            
         
               3.
            
            
               Anexa se înlocuiește cu textul prevăzut în anexa la prezenta decizie.
            
         Articolul 2
   Prezenta decizie se adresează statelor membre.
   
      Adoptată la Bruxelles, 17 decembrie 2012.
      
         
            Pentru Comisie
         
         Algirdas ŠEMETA
         
            Membru al Comisiei
         
      
   
   
      (1)  JO L 314, 30.11.2001, p. 1.
   
      (2)  JO L 310, 28.11.2007, p. 19.
   
      ANEXĂ
      
         
            „ANEXĂ
            
                        Nr. ordine
                     
                     
                        Cod NC
                     
                     
                        Descrierea mărfurilor
                     
                     
                        Perioadă
                     
                     
                        Cantitate totală (1)
                        
                        (tone)
                     
                  
                        09.1914
                     
                     
                        0303
                     
                     
                        Pește congelat, cu excepția fileurilor de pește și a altor tipuri de carne de pește de la poziția 0304
                     
                     
                        De la 1.12.2007 la 30.11.2012
                     
                     
                        12 500 (pe an)
                     
                  
                        De la 1.12.2012 la 31.12.2013
                     
                     
                        8 750
                     
                  
                        09.1915
                     
                     
                        ex 0304
                     
                     
                        Fileuri de pește, congelate
                     
                     
                        De la 1.12.2007 la 30.11.2012
                     
                     
                        5 100 (pe an)
                     
                  
                        De la 1.12.2012 la 31.12.2013
                     
                     
                        1 683
                     
                  
                        09.1916
                     
                     
                        0307 49 35
                     
                     
                        Calmar congelat din specia Loligo Patagonica (Loligo gahi)
                        
                     
                     
                        De la 1.12.2007 la 30.11.2012
                     
                     
                        34 600 (pe an)
                     
                  
                        De la 1.12.2012 la 31.12.2013
                     
                     
                        29 400
                     
                  
                        09.1917
                     
                     
                        0307 99 11
                     
                     
                        Calmar congelat din specia Illex
                        
                     
                     
                        De la 1.12.2007 la 30.11.2012
                     
                     
                        31 000 (pe an)
                     
                  
                        De la 1.12.2012 la 31.12.2013
                     
                     
                        15 500
                     
                  
      
      
         (1)  Cantitatea totală cuprinde toate speciile luate în ansamblu.”